CELEX: 32012R0052
Language: bg
Date: 2012-01-20 00:00:00
Title: Регламент (ЕС) № 52/2012 на Комисията от 20 януари 2012 година за изменение на приложение II към Регламент (ЕО) № 998/2003 на Европейския парламент и на Съвета по отношение на вписването относно Съединените щати в списъка на третите страни и територии  текст от значение за ЕИП

21.1.2012   
            
            
               BG
            
            
               Официален вестник на Европейския съюз
            
            
               L 18/1
            
         РЕГЛАМЕНТ (ЕС) № 52/2012 НА КОМИСИЯТА
   от 20 януари 2012 година
   за изменение на приложение II към Регламент (ЕО) № 998/2003 на Европейския парламент и на Съвета по отношение на вписването относно Съединените щати в списъка на третите страни и територии
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 998/2003 на Европейския парламент и на Съвета от 26 май 2003 г. относно ветеринарно-санитарните изисквания, които са приложими при движение с нетърговска цел на домашни любимци, и за изменение на Директива 92/65/ЕИО на Съвета (1), и по-специално член 10 от него,
   като има предвид, че:
   
               (1)
            
            
               С Регламент (ЕО) № 998/2003 се установяват ветеринарно-санитарните изисквания, приложими при движение с нетърговска цел на домашни любимци, както и правилата, прилагани при проверките на такива движения. Той се прилага по отношение на движения с нетърговска цел между държавите-членки или от трети страни на домашни любимци от видовете, посочени в приложение I към него.
            
         
               (2)
            
            
               В част В от приложение II към Регламент (ЕО) № 998/2003 се съдържа списък на трети страни и територии, които не са засегнати от бяс, както и на трети страни и територии, като сред тях фигурират Съединените щати, по отношение на които рискът от разпространение на бяс в Съюза в резултат на започнали от тях движения с нетърговска цел на домашни любимци се смята за не по-голям от риска, свързан с такива движения между държавите-членки.
            
         
               (3)
            
            
               С Регламент (ЕО) № 998/2003, изменен с Регламент (ЕО) № 18/2006 на Комисията (2), Гуам се включва във вписването относно Съединените щати в списъка в част В от приложение II към Регламент (ЕО) № 998/2003.
            
         
               (4)
            
            
               Съединените щати информираха Комисията, че също така прилагат национални условия за движението на животни от видовете, посочени в приложение I към Регламент (ЕО) № 998/2003, когато тези животни се придвижват с нетърговска цел между Съединените щати и Американска Самоа, Северните Мариански острови, Пуерто Рико и Американските Вирджински острови.
            
         
               (5)
            
            
               Поради това е целесъобразно тези допълнителни територии да бъдат включени във вписването относно Съединените щати в част В от приложение II към Регламент (ЕО) № 998/2003.
            
         
               (6)
            
            
               Поради това Регламент (ЕО) № 998/2003 следва да бъде съответно изменен.
            
         
               (7)
            
            
               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩИЯ РЕГЛАМЕНТ:
   Член 1
   В част В от приложение II към Регламент (ЕС) № 998/2003 вписването относно Съединените американски щати се заменя със следното:
   
      
                  „US
               
               
                  Съединени американски щати (включително AS — Американска Самоа, GU — Гуам, MP — Северни Мариански острови, PR — Пуерто Рико и VI — Американски Вирджински острови)“.
               
            
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 20 януари 2012 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 146, 13.6.2003 г., стр. 1.
   
      (2)  ОВ L 4, 7.1.2006 г., стр. 3.